A Clearblue egyszerű terhességi teszt szerint nem vagyok terhes. Mit kell tennem?
Lehet, hogy nem terhes, de az is előfordulhat, hogy a terhességi hormon szintje nem volt még elég magas a kimutatáshoz, vagy Ön rosszul számította ki menstruációja esedékességét.


	Ha túl korán végezte el a tesztet, ismételje meg a menstruáció esedékességének napján.
	Ha a menstruációja már esedékes lenne, akkor 3 nap múlva ismételje meg a tesztet. Ha ez a teszt is „Nem terhes” eredményt ad, és a menstruációja még mindig nem kezdődött meg, akkor keresse fel orvosát.
hu
A Clearblue egyszerű terhességi teszt szerint terhes vagyok. Mit kell tennem?
Ha a teszt szerint Ön terhes, akkor keresse fel orvosát, aki ellátja a további teendőkkel kapcsolatos tanácsokkal.
hu
A tesztben található lap micsoda?
Minden tesztünk tartalmaz egy nedvességmegkötő lapocskát, amely a nedvesség felszívására szolgál, és nem ehető.
Ha valaki véletlenül lenyeli, kérjen orvosi segítséget. Bármilyen további kérdéssel kapcsolatban hívja telefonos szolgálatunkat a +36-1-354-1840 telefonszámon.
hu
Elvégeztem a Clearblue egyszerű terhességi tesztet, de nem jelent meg kék vonal az ellenőrző ablakban. Mit kell tennem?
Ha a teszt elvégzésétől számított 10 percen belül nem jelenik meg a kék vonal az ellenőrző ablakban, akkor a teszt nem működőképes. Ennek a következő okai lehetnek:


	A színváltó vég nem volt lefelé néző helyzetben, vagy a tesztcsík a vizeletbe mártás után nem lett elfektetve.
	A vizelet túl sok vagy túl kevés volt. A mintavételnek 5 másodpercig kell tartania. Ismételje meg a tesztet új terhességi teszttel, és gondosan tartsa be az utasításokat. A vizeletmintát akár egy tiszta, száraz tartályba is leveheti, melybe aztán kizárólag a színváltó véget mártja bele csupán 5 másodpercre.
hu
Elvégeztem a terhességi tesztet, de a színváltó vég nem lett teljesen rózsaszínű. Mit kell tennem?
Ha a színváltó vég nem színeződik teljesen rózsaszínre, akkor lehetséges, hogy nem itatta át elegendő vizelettel. Azonban, ha az ellenőrző ablakban lévő kék vonal a teszt elvégzésétől számított 10 percen belül megjelenik, akkor a teszt működőképes. Ha a teszt elvégzésétől számított 10 percen belül nem jelenik meg a kék vonal az ellenőrző ablakban, akkor olvassa el a 7. kérdést.
hu
Gyógyszer vagy betegség befolyásolhatja-e az eredményt?
A teszt elvégzése előtt mindig olvassa el az aktuálisan szedett gyógyszerek gyártóinak utasításait.
	A hCG-t tartalmazó, megtermékenyülést elősegítő gyógyszerek félrevezető eredményeket adhatnak. Ezeket a megtermékenyülést elősegítő gyógyszereket általában injekcióval adják be, és ha a beadás után túl hamar végzi el a tesztet, téves „Terhes” eredményt kaphat.
	A megtermékenyülést elősegítő egyéb kezelések (például a klomifén-citrát), fájdalomcsillapítók és hormonális fogamzásgátlók (például fogamzásgátló tabletták) rendszerint nem befolyásolják az eredményt.
	Ha a hormonális fogamzásgátló alkalmazását nemrég hagyta abba, vagy megtermékenyülést elősegítő terápiában (például klomifén-citrát kezelésben) részesül, akkor lehetséges, hogy menstruációja rendszertelenné válik, ami a teszt túl korai elvégzéséhez vezethet.
	Ha nemrég terhes volt (még ha nem is hordta ki a teljes időtartamot), akkor előfordulhat, hogy téves „Terhes” eredményt kap.
	A méhen kívüli terhesség, petefészekciszták, menopauza és néhány igen ritka kórállapot is okozhat félrevezető eredményt.
hu
Hogyan működik a Clearblue egyszerű terhességi teszt?
Ha Ön terhes, szervezete egy hCG (humán choriogonadotropin) nevű terhességi hormont termel. A terhesség korai szakaszában a szervezet hCG mennyisége megemelkedik. A Clearblue teszt ennek a hormonnak már kis mennyiségét ki tudja mutatni a vizeletben (A terhesség teszt érzékenysége 25 mNE/ml).
hu
Meddig lesz látható az eredmény?
Az eredmény a teszt elvégzésétől számított akár a 10. percig bármikor leolvasható. A 10. perc letelte után az eredményben bekövetkező bármilyen változást figyelmen kívül kell hagyni.
hu
Mennyire pontos a Clearblue egyszerű terhességi teszt?
A Clearblue egyszerű terhességi teszt a laboratóriumi vizsgálatoknál 99% feletti pontosságú, amikor az esedékes menstruáció napjától kezdődően használják.
hu
Mikor végezhetek tesztet a Clearblue egyszerű terhességi teszttel?
A terhességi hormonok szintje a korai terhesség ideje alatt gyorsan növekszik, és a Clearblue egyszerű terhességi teszt legfeljebb 5 nappal az esedékes menstruáció előtt használható (ami 4 nappal az esedékes menstruáció előtt van). A terhesség korai szakaszában vett mintákon végzett laborvizsgálatokban a Clearblue az alábbi eredményeket hozta:


	
		
			
			A menstruáció esedékessége előtti napok száma 

			 
			
			
			-1
			
			
			-2
			
			
			-3
			
			
			-4
			
		
		
			
			Terhes nőktől származó „Terhes” eredményt adó minták %-os aránya
			
			
			87%
			
			
			84%
			
			
			74%
			
			
			53%
			
		
	


Menstruációja esedékességének meghatározásához számítsa ki a ciklusa szokásos hosszát úgy, hogy megszámolja a napokat a menstruációja első napjától a következő menstruációjának kezdete előtti napig.


	Ha a havi ciklusa rendszertelen, akkor a teszt elvégzése előtt az utóbbi hónapok leghosszabb ciklusát vegye figyelembe.
	Ha nem tudja megállapítani a menstruációja esedékességét, akkor azt javasoljuk, hogy az utolsó, védekezés nélküli szexuális érintkezéstől számítva várjon legalább 19 napot a teszt elvégzésével.
	Ha a tesztet a menstruáció esedékességének első napja után végzi, akkor a tesztet a nap folyamán bármikor elvégezheti. Ha korán végzi a tesztet, akkor a napi első vizeletet használja. A teszt elvégzése előtt kerülje a túlzott folyadékbevitelt.
	Ha az eredmény „Nem terhes”, de a terhesség gyanúja továbbra is fennáll, akkor olvassa el a 11. kérdést.
hu
Mit tegyek, ha nem vagyok biztos az eredményben?
A „Terhes” eredményhez az szükséges, hogy a teszt elvégzésétől számított 10 percen belül egy kék vonal jelenjen meg az ellenőrző ablakban, illetve egy „+” szimbólum az eredményjelző ablakban. A „+” szimbólum többféleképpen jelenhet meg az eredményjelző ablakban, ám a „+” szimbólumot alkotó vonalaknak és az ellenőrző ablakban lévő vonalnak hasonló szélességűnek kell lennie (lásd az A–C képeket).

E kép megjelenése valószínűbb, ha Ön terhes, és a tesztet néhány nappal a menstruáció esedékessége után végzi, ugyanis a hCG-szintek ekkor magasabbak.

 

Ez a kép nem szokatlan, ha Ön terhes, és a tesztet a menstruáció esedékességének napján vagy akörül végzi, ugyanis a hCG-szintek ekkor még viszonylag alacsonyak.

 

Az eredmény még mindig „Terhes”. Ha továbbra sem biztos az eredményben, akkor a teszt megismétlése előtt várjon legalább 3 napot, és gondosan tartsa be az utasításokat.

 

A „Nem terhes” eredményhez az szükséges, hogy a teszt elvégzésétől számított 10 percen belül egy kék vonal jelenjen meg az ellenőrző ablakban, illetve egy „–” szimbólum az eredményjelző ablakban. Ha az eredmény „Nem terhes”, de a terhesség gyanúja továbbra is fennáll, akkor olvassa el a 11. kérdést.
hu
Már korábban „Terhes” eredményt kaptam, de elvégeztem újra a tesztet, és most „Nem terhes” eredményt kaptam, vagy megjött a vérzésem. Ez mit jelent?
Noha a teszt 99% feletti megbízhatósággal mutatja ki a terhességi hormont a menstruáció esedékességének első napjától, mégis lehetséges, hogy „Terhes” eredményt kapott, de később kiderül, hogy mégsem terhes (azaz később egy „Nem terhes” eredményt kaphat, vagy megjöhet a vérzése). Ennek oka lehet természetes vetélés a terhesség korai szakaszában, melyet korai vetélésnek nevezünk. Sajnos ez nem ritka jelenség, hiszen minden 4 terhességből 1 korai vetéléssel ér véget. Ha váratlan eredményt kap, kérjen tanácsot az orvosától.
hu